# MTÜ Eesti Pimedate Liit (EPL) juhatuse koosoleku protokoll nr 24 - 2

### Kuupäev ja koht: 3. mai 2024, Raua 1, Tallinn ja Zoom

Koosolekut juhatas juhatuse esimees Jakob Rosin.

Koosolekut protokollis assistent Mari-Liis Uibu.

Koosolekul osalesid juhatuse esimees Jakob Rosin, liikmed Tiina Tamm, Priit Kasepalu, Ago Kivilo ja Monica Lõvi EPLi kontoris ning Elisabeth Egel veebis Zoomi kaudu.

Koosolekul osales 6 juhatuse liiget 7st, seega oli koosolek otsustusvõimeline.

Koosolekust võtsid osa tegevjuht Mari Sepp ja assistent Mari-Liis Uibu.

Koosolek algas kell 11.30 ja lõppes kell 13.00

### Koosoleku päevakord:

1. Juhatuse kirjalikud otsused ajavahemikus 13. märts – 3. mai 2024
2. Tegevus ajavahemikus 13. märts – 3. mai 2024
3. Kiviküla kinnistute 19. aprilliks 2024 laekunud kirjalike enampakkumise analüüs ja parima(te) pakkumis(t)e esitamine üldkoosolekule kinnitamiseks.
4. EPLi üldkoosoleku kokkukutsumine, selle aja ja koha määramine ning päevakorra esitamine
5. Kirjad ja info

Juhatus kinnitas koosoleku päevakorra.

### Päevakorrapunkt nr 1

#### Juhatuse kirjalikud otsused ajavahemikus 13. märts – 3. mai 2024

1. 12. aprillil otsustas juhatus saata Eesti Pimedate Liidu 2023. majandusaasta aruande üldkoosolekule kinnitamiseks.

### Päevakorrapunkt nr 2

#### Tegevus ajavahemikus 13. märts – 3. mai 2024

14 märtsil osales Jakob Rosin juhtkoerte valdkonna tuleviku arutelul.

15. märtsil esitas Mari Sepp KÜSKi arenguhüppe taotlusvooru taotluse projekti “Üle-eestilise

ligipääsetavuse võrgustiku loomine” rahastamiseks

18. märtsil osales Jakob Rosin Rahvusraamatukogu arutelul Eesti Pimedate Raamatukogu kasutajate kogemusest

20. märtsil ˇOsales Jakob Rosin Eesti Puuetega Inimeste Koja (EPIKoda) juhatuse koosolekul.

20. märtsil esindas Jakob Rosin EPLi Kanuti Gildi SAALis festivali Erisuste Erinevused avamisel ja õnnitles Terateatrit lavastuse „Kustpoolt puhub tuul“ esietenduse puhul.

25. märtsil andis Priit Kasepalu EPIKojas Euroopa Parlamendi valimiste eelsel arutelul ülevaate nägemispuudega inimeste probleemidest valimistel.

26. märtsil saatis EPL Kultuuriministeeriumile kirja filmide ja teatrietenduste ligipääsetavuse probleemidest. Selle koostasid Jakob Rosin, Priit Kasepalu ja Põhja-Eesti Pimedate Ühingu (PPÜ) ning MTÜ Kakora esindajad.

27. märtsil hankis Priit Kasepalu Swedbankist informatsiooni kõnetoega pangaautomaatide kohta.

28. märtsil esitas Mari Sepp Eesti Puuetega Inimeste Fondile (EPIFond) taotluse projekti “Eesti Pimedate Liidu ja Eesti Diabeediliidu koostöövõrgustiku loomine” rahastamiseks.

28. märtsil kohtus Mari Sepp Advokaadibüroo Hedman Partners &CO OÜ juristiga, et arutada võlanõude esitamist Laki 7b võlgnikule.

2. aprillil osales Jakob Rosin EPIkoja kutsel kohtumisel sotsiaalkaitseminister Signe Riisaloga. Kohtumisel osalesid kõigi suuremate puudeliikide esindusorganisatsioonid.

2. aprillil osales Jakob Rosin veebikohtumisel Haridus- ja Noorteameti töötajatega, et arutada e-eksamite ligipääsetavust.

6. aprillil selgitas Priit Kasepalu Riigikogu liikmele Pärtel-Peeter Perele lahenduse, et laiad kõnniteed võiks joonega poolitada – ühel pool jalakäijate tee, teisel pool jalgrattatee – ohtlikkust pimedatele jalakäijatele.

8. aprillil osales Jakob Rosin läbi EPIKoja Tallinna linnas erivajadustega inimeste kultuurisündmustele mõeldud toetusfondi komisjoni koosolekul. Ta on laekunud taotlusi hindava komisjoni liige.

12. aprillil nõustasid Mari Sepp ja Jakob Rosin ASi Eesti Raudtee juhtteede paigaldamisel raudteeülekäigukohtadele.

16. aprillil kohtus Mari Sepp Kiviküla kinnistutel enampakkumisest huvitatud esindajaga, et anda ülevaade kinnistute olukorrast.

23. aprillil osales Priit Kasepalu Eesti Arhitektuurimuuseumis vestlusõhtul „Kuidas pääseb kultuurile ligi?“.

25. aprillil korraldas EPL koos PPÜ ja Tartu Emajõe Kooliga PPÜ maja saalis punktkirja noodiõpetust tutvustava töötoa. EPLi poolt korraldasid Priit Kasepalu ja Mari-Liis Uibu.

26. aprillil õnnitles Priit Kasepalu EPLi poolt Eesti Pimekurtide Tugiliitu 30. juubelil.

26. aprillil sai EPL Kultuuriministeeriumilt vastuse kirjale filmide ja teatrietenduste ligipääsetavuse probleemidest.

27. aprillil osalesid Priit Kasepalu ja Ago Kivilo Haapsalu Sotsiaalmajas heliraamatute vabatahtlike esitajate tänuüritusel.

29. aprillil nõustas Mari Sepp Tallinna Linnavalitsuse muinsuskaitse osakonda Patkuli vaateplatsi taktiilse infotahvli osas.

### Päevakorrapunkt nr 3

**Kiviküla kinnistute 19. aprilliks 2024 laekunud kirjalike enampakkumise analüüs ja parima(te) pakkumis(t)e esitamine üldkoosolekule parima pakkuja kinnitamiseks.**

***Juhatus arutas:***

20. veebruaril 2024 kuulutas Eesti Pimedate Liidu juhatus välja kirjaliku enampakkumise kinnisasjade koormamiseks hoonestusõigusega EPL-ile kuuluval kahel kinnistul. Enampakkumisele laekuvate avalduste tähtaeg oli 19. aprill 2024.

Juhatus vaatas üle Kiviküla kinnistute kirjalikule enampakkumisele laekunud avaldused.

***Juhatus otsustas:***

Saata laekunud pakkumised liikmetele koos üldkoosoleku kutsega, et liikmed saaksid kujundada üldkoosolekuks oma seisukoha. Üldkoosolek otsustab enampakkumiste võitja.

### Päevakorrapunkt nr 4

**EPLi üldkoosoleku kokkukutsumine, selle aja ja koha määramine ning päevakorra esitamine**

***Juhatus arutas:***

Juhatus arutas üldkoosoleku päevakorda.

***Juhatus otsustas:***

Kutsuda kokku EPLi üldkoosolek 22. mail 2024 kell 10.30 Park Inn Radisson hotellis Narva mnt. 7C, Tallinn.

Üldkoosoleku päevakord:

1. EPLi 2023. majandusaasta aruande kinnitamine;
2. Kiviküla Roosi tee 9 ja Puhkebaasi kinnistute hoonestusõiguse koormamise kirjalike enampakkumiste arutelu ja hoonestaja kinnitamine;
3. Info liikmetele.

Teha üldkoosolekule ettepanek valida koosoleku juhatajaks Priit Kasepalu ja protokollijaks Mari-Liis Uibu.

### Päevakorrapunkt nr 5

**Kirjad ja info**

1. **Juhtkoerad**

Jakob Rosin osales 14 märtsil juhtkoerte valdkonna tuleviku arutelul, millest võtsid osa Eesti Juhtkoerte Kasutajate Ühing, juhtkoerte raviarveid vahendav MTÜ Pane Oma Meeled Proovile, MTÜd Abikoerte Keskus ja Juht ja Abikoerte kool, kes teevad aktiivselt tööd juhtkoerte arendusega. Hetkel on Eestis töötavaid juhtkoeri paarikümne ringis.

***Juhatus otsustas***

Võtta info teadmiseks.

1. **EpiFondi rahastusmudeli muudatus.**

2026. aastal toimuvad muudatused puuetega inimeste organisatsioonide rahastusmudelis seoses Eesti Puuetega Inimeste Fondi likvideerimisega, EPL soovib välja töötada omapoolse rahastusmudeli, mis võtaks arvesse puudepõhise huvikaitsetöö mahtu ning arutab rahastusmudeli arendamist liikmetega üldkoosolekul.

***Juhatus otsustas:***

Koostada rahastusmudel ja võtta see teema üldkoosoleku 3. päevakorrapunktis arutlusele.

1. **Tänukiri Külli Kärt'ile**

Nägemispuudega Inimeste Rehabiliteerimiskeskus palub anda tänukirja Külli Kärt’ile, kes tähistab 19.05.2024 oma 50. aasta juubelit.

Külli Kärt on tegelenud nägemispuudega inimeste rehabilitatsiooniga üle 10 aasta. Ta on eripedagoogi ja tegevusterapeudina arendanud edasi pimedatele ja vaegnägijatele vajalikke teenuseid ning töörühma juhina osalenud teenuste kirjelduste väljatöötamises. Samuti on ta osalenud Põhja-Eesti Pimedate Ühingus pikaajalise kaitstud töö juhendajana ning aidanud läbi viia erinevaid vabaajategevusi.

Külli Kärt on spetsialiseerunud nägemispuudega inimeste toimetulekuoskuste arendamisele nii rehabiliteerimisteenuste kui ka vabahariduslike projektide raames.

Tema tegevus on muutnud nägemispuudega inimeste rehabilitatsiooni oluliselt mitmekülgsemaks ning tulemuslikumaks.

***Juhatus otsustas:***

Anda Külli Kärtile tänukiri pikaajalise pühendunud tegevuse eest nägemispuudega inimeste heaks.

1. **Kogukondade kriisivalmisoleku töötuba**

7. mail viib Tartu Ülikooli Riski ja kerksuse uurimisrühm läbi rahvusvahelise kogukondade kriisivalmisoleku töötoa, kus arutatakse Eesti kogukondade valmidust kriisiolukordades.

Paneelarutelus tuleb vaatluse alla haavatavamas olukorras inimeste kriisivalmidus.

Arutelul vaadeldakse ja jagatakse kogemusi:

* Millised on haavatavas olukorras inimeste kriisikogemused Eestis? Kuivõrd on nende vajadustega arvestatud?
* Millised on kogemused olnud kriisideks valmistumise toetamisel? Millised on kogemused kriisi ajal meetmete välja töötamisel osalemisest?
* Millised on haavatavas olukorras inimeste ootused riigile, omavalitsustele, kogukondadele, et nende vajadusi paremini arvestataks? Millised võiksid olla konkreetsed tegevused kaasavama kriisihalduse suunas?

Pärast sõnavõtte järgneb ühine arutelu kõigi töötoas osalejatega.

***Juhatus otsustas:***

Eesti Pimedate Liidust osaleb kogukondade kriisivalmisoleku töötoas Monica Lõvi.